Bophelo

Bophelo

Bophelo ke selo seo bohle re phelago ka sona tšatši ka tšatši, eupša ge re ema re nagana ka sona ka go tsenelela, se ka bonagala e le sephiri. Ga se fela ka go tsoga, go ya sekolong, go bolela le batho goba go phegelela dilo tše dibotse, eupša ke ka maitemogelo ao re a kgoboketšago, dithuto tšeo re ithutago tšona, le tsela yeo re golago ka yona ka dilo ka moka tše di diregago maphelong a rena.

Go tloga motsotsong woo motho a belegwago ka wona, bophelo bo ba leeto leo le tletšego ka magato ao a fapanego. Kgato ye nngwe le ye nngwe e tla le mathata le dibaka tša menyetla. Ge e sa le bana, batho ba ithuta dilo tša motheo bjalo ka go bolela, go sepela le go dirišana le ba bangwe. Ge ba gola, ba thoma go hlama maikutlo, dikgopolo, ditoro le dinyakwa tša bokamoso. Diphetogo tše di bopa botho bja bona gomme di ama mohuta wa batho bao ba tlago go ba bona nakong ye e tlago. Bophelo gape bo mabapi le dikamano le dikgokagano tšeo batho ba di agago le maloko a lapa, bagwera, barutiši le batho ba bangwe, di na le seabe se segolo go bopa maitemogelo a bona. Ka dikamano tše, batho ba ithuta go rata, go tshepa, go boledišana, go lebalela le go thekgana. Ka dinako tše dingwe, dikamano di tliša lethabo le khutšo, mola ka dinako tše dingwe di ka tliša manyami goba botlhloko. Le ge go le bjalo, maitemogelo a mabotse le a mabe ka bobedi a thuša motho go tia le go ba le bohlale. Karolo ye nngwe ye botlhlokwa bophelong ke go ba gona ga mathata. Ga go na motho yo a phelago bophelo bjo bo se nago mathata. Mathata a bjalo ka go palelwa, goba manyami ke karolo ya maitemogelo a botho. Le ge maemo a a ka bonagala a le boima ka dinako tše dingwe, gantši a ruta dithuto tše bohlokwa bjalo ka go se fele pelo le go kgotlelela.

Go fenya mathata go ka thuša batho go utolla maatla ka gare ga bona le go lemoga go re ba kgona go feta ka mo ba bego ba nagana ka gona mathomong. Bophelo ga se ka mehla bo bolelelwago pele.Merero e ka fetoga, menyetla e ka tla ka tšhoganetšo, gomme dinako tše dingwe di ka fetoša tsela ya bokamoso bja motho. Ka lebaka leo, go bohlokwa go leboga nako ya bjale le go dira dikgetho tše di nago le mohola. Diphetho tšeo batho ba di dirago tšatši ka tšatši, e ka ba tše kgolo goba tše nnyane di na le maatla a go ama tsela ya bophelo bja bona. Ka kakaretšo, bophelo ke leeto leo le sa felego la go ithuta, go gola, dikamano le diphetogo. Bo bopša ke maitemogelo, dikgetho le tsela yeo motho a arabelago ka yona go dinako tša lethabo le tša mathata. Le ge bophelo bo sa dule bo le bonolo, bo fa dibaka tše dintši tša go iponagatša. Ka go amogela maitemogelo ka sebete le kholofelo, batho ba ka hwetša morero gomme ba itirela tsela ye e nago le mohola maphelong a bona.

 Methopo 

Setensele:Lerato
Setensele:Lapa